Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 259

4. A szakmai vizsga egyes részei alóli felmentés feltételei A gyakorlati vizsga, az írásbeli és a szóbeli vizsga szakmai része (Komplex szakmai feladat és Call center ismeretek tantárgy) alól felmentés nem adható. A szóbeli vizsga Gazdasági alapismeretek tantárgya alól mentesül az a vizsgázó, aki 5 évnél nem régebbi érettségi vagy szakmai vizsga eredménnyel rendelkezik közgazdaságtan, jogi ismeretek, vállalkozási ismeretek és marketing ismeretek tantárgyból. A szóbeli vizsga Szakmai idegen nyelv tantárgya alól mentesül az a vizsgázó, aki szaknyelvi alapfokú „A” típusú államilag elismert nyelvvizsgával rendelkezik. Az írásbeli vizsga Szakmai idegen nyelv tantárgya alól mentesül az a vizsgázó, aki szaknyelvi alapfokú „B” típusú államilag elismert nyelvvizsgával rendelkezik.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes